Diari Oficial de la Generalitat Valenciana


Sumari del DOGV 6058, del 16-07-2009 (2009/7416)

Judici mesures fills extramatrimonials contenciós 400/2008. Notificació de la sentència a Rafael Prieto García.
---------------------------------------------------------------------------------------------------------------

### Dades del document

Número de DOGV
:   6058

Data del DOGV
:   16-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7416


Data del document
:   05-05-2009

Organisme emissor
:   Jutjat de Primera Instància Número 1 d'Alcoi

Tipus de document
:   Edicte

Judici mesures fills extramatrimonials contenciós 400/2008. Notificació de la sentència a Rafael Prieto García. [2009/7416]  
Procediment: assumpte civil 15549097544.  
Judici: mesures fills extramatrimonials contenciós 000400/2008.  
Part demandant: Virginia Monteagudo Muñoz.  
Part demandada: Rafael Prieto García i Ministeri Fiscal.  
En el judici referenciat, s'ha dictat la resolució que té el text literal següent:  
«Sentència número 54/2009  
Alcoi, 16 d'abril de 2009  
Jorge de la Rúa Navarro, jutge del Jutjat de Primera Instància número 1 d'Alcoi, les actuacions seguides amb el número 400/2008, sobre mesures definitives relatives a fills menors, promogudes per Virginia Monteagudo Muñoz, representada per la procuradora senyora Vercet Lozano i assistida del lletrat senyor Yépez Sellés, contra Rafael Prieto García, en situació de rebel·lia processal i el Ministeri Fiscal.  
Antecedents de fet  
[?]  
Fonaments de dret  
[?]  
Dispositiva  
Estime la demanda interposada per la representació processal de Virginia Monteagudo Muñoz contra Rafael Prieto García, i acorde les mesures definitives següents, sense especial imposició de costes:  
1. El fill menor d'edat quedarà en companyia i sota la custòdia de Virginia Monteagudo Muñoz. La pàtria potestat serà exercida conjuntament per ambdós pares.  
2. Pel que fa al règim de visites, s'establix un règim lliure de manera que siga el fill qui decidisca quan i com vol veure a son pare.  
3. El pare haurà de sufragar una pensió d'aliments de 240 euros al mes per al seu fill menor d'edat i per a la seua filla Diana major d'edat, però dependent econòmicament dels seus progenitors.  
Esta quantitat haurà de ser satisfeta en el compte que l'actor designe i es farà efectiva en el termini dels 5 primers dies de cada mes. S'actualitzarà anualment conforme a l'IPC que fixe l'Institut Nacional d'Estadística o organisme que el substituïsca. Tindrà caràcter retroactiu des de la data d'interposició de la demanda.  
Les despeses extraordinàries (tals com malaltia especial no coberta per la Seguretat Social, ortodòncia, òptica, llibres, matrícules, estudis fora del lloc del domicili familiar, etc.) seran sufragats per meitat entre ambdós progenitors.  
Cada part pagarà les costes causades en la seua instància i per meitat les comunes.  
Contra esta sentència es pot preparar recurs d'apel·lació en el termini de cinc dies des de la notificació.  
Esta és la meua sentència, que pronuncie, mane i firme. Seguixen firmes rubricades.  
Publicació. L'anterior resolució ha sigut publicada, en la forma legal, de la qual cosa en done fe.»  
En atenció al desconeixement de l'actual domicili o residència de la part demandada, per provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el Diari Oficial de la Comunitat Valenciana per a dur a efecte la diligència de notificació de la sentència.  
Alcoi, 5 de juny de 2009.- La secretària judicial: Lidiana Anduix Serra.